авансовото плащане. Тези авансови плащания се отчитат за селскостопанската финансова година, през която крайният продукт е напълно изплатен.
 Отчитане на съвкупните стойности на показателите за крайния продукт и стойностите на показателите за крайния продукт O.3 и O.34, които трябва да се използват за целите на мониторинга, комуникацията и оценката
 3.
 При отчитането на съвкупните стойности на показателите за крайния продукт и други стойности на крайния продукт се прилага следното:
 а)
 при отчитането на показателите за крайния продукт, използвани за уравняване с оглед на изпълнението, държавите членки включват също така следните съвкупни стойности:
 i)
 общия краен продукт за интервенция, когато за дадена интервенция са установени няколко единични суми;
 ii)
 общия краен продукт за мерна единица, когато за дадена интервенция са установени няколко мерни единици;
 iii)
 общия краен продукт по видове интервенции, когато даден вид интервенция включва няколко интервенции;
 iv)
 общия краен продукт за мерна единица и, когато е уместно, общия краен продукт, като се използва обща мерна единица, когато видът интервенция включва няколко интервенции, чийто краен продукт се измерва с различни мерни единици;
 v)
 за показателите за крайния продукт O.4, O.36 и O.37, когато интервенциите не принадлежат към един и същ вид интервенция – общия краен продукт за тези интервенции;
 б)
 Държавите членки ежегодно представят стойности за следните показатели за крайния продукт, които не се използват за уравняване с оглед на изпълнението:
 i)
 показател за крайния продукт О.3:
 —
 стойността на този показател се посочва за всяка интервенция и за всеки вид интервенция;
 —
 представя се общият брой на бенефициерите на подпомагане по линия на ОСП, които са земеделски стопани, и общият брой на земеделските стопани, които получават директни плащания;
 —
 представя се общият брой на бенефициерите на подпомагане по линия на ОСП, които са земеделски стопани, разпределени по пол;
 —
 бенефициерите се отчитат изцяло;
 ii)
 показател за крайния продукт О.34:
 —
 представя се информация за общия брой хектари, получаващи подпомагане по линия на ОСП, обхванати от съответните законоустановени изисквания за управление (ЗИУ), стандартите за добро земеделско и екологично състояние (ДЗЕС), установени съгласно дял III, глава I, раздел 2 от Регламент (ЕС) 2021/2115 и съгласно екологичните практики, установени съгласно членове 31 и 70 и дял III, глава III от посочения регламент, с изключение на интервенциите, планирани в други единици;
 —
 представя се общият брой хектари, обхванати от практиките в областта на околната среда, установени съгласно членове 31 и 70 и дял III, глава III от Регламент (ЕС) 2021/2115, с изключение на интервенциите, планирани в други единици;
 —
 бенефициерите се отчитат изцяло.
 Методи за изчисляване на съвкупните стойности на показателите за крайния продукт, които трябва да се използват за целите на мониторинга, комуникацията и оценката
 4.
 При изчисляване на съвкупните стойности на показателите за крайния продукт, крайните продукти се отчитат, както следва:
 а)
 за съвкупните стойности на показателите за крайния продукт, свързани с интервенциите, обхванати от интегрираната система за администриране и контрол, посочена в член 65, параграф 1 от Регламент (ЕС) 2021/2116 („интегрираната система“), и за интервенциите, изплатени изцяло в рамките на финансовата година, които не са обхванати от интегрираната система, крайните